recursal/SuperWikiNEXT-32B huggingface dataset:
**אצטדיון טוויקנהאם** (באנגלית: **Twickenham Stadium**) הוא אצטדיון רוגבי הממוקם בשכונת טוויקנהאם, אשר ברובע ריצ'מונד שעל התמזה שבלונדון, בירת אנגליה. האצטדיון מונה 82,000 מקומות ישיבה, דבר ההופך אותו לאצטדיון השני בגודלו בממלכה המאוחדת, אחרי אצטדיון ומבלי, והרביעי בגודלו באירופה.

האצטדיון משמש בעיקר לתחרויות רוגבי מקומיות ובינלאומיות, וכן לקיום הופעות חיות. באצטדיון שוכן מוזיאון הרוגבי העולמי.

היסטוריה
--------

בעקבות עליית הפופולריות של ענף הרוגבי באנגליה, רכש הרוגבי פוטבול יוניון (איגוד הרוגבי האנגלי) בשנת 1907 שטח אשר שימש עד אז לגידול כרוב, תמורת כ-5,500 פאונד, לטובת בניית אצטדיון רוגבי חדש. האצטדיון נחנך ב-2 באוקטובר 1909 במשחק בין הרלקווין וריצ'מונד הלונדוניות. ב-15 בינואר 1910 נערך באצטדיון המשחק הבינלאומי הראשון, בו התמודדה נבחרת אנגליה מול נבחרת ויילס. בשנת 1926 נערך באצטדיון טורניר מידלסקס הראשון (רוגבי שביעיות). בשנת 1927 נערך באצטדיון לראשונה ה-Varsity Match השנתי, אשר מפגיש באופן מסורתי, החל משנת 1872, את נבחרות הרוגבי של אוניברסיטת קיימברידג' ואוניברסיטת אוקספורד.

האצטדיון לקח חלק באירוח גביע העולם ברוגבי בשנים 1991, 1999 ו-2015. באליפויות של 1991 ו-2015 אירח האצטדיון גם את משחק הגמר של הטורניר.

במהלך השנים עבר האצטדיון שינויים רבים ותכולתו הורחבה מספר פעמים. כיום מכיל האצטדיון 82,000 מקומות ישיבה מקורים בשלושה מפלסים.

במהלך השנים אירח האצטדיון הופעות חיות של אמנים רבים, ביניהם: ריהאנה, איירון מיידן, בריאן אדמס, בון ג'ובי, ג'נסיס, יו 2, ביונסה, הרולינג סטונז, הפוליס, האיגלס, ליידי גאגא, אר.אי.אם. ועוד.

גלריה
-----

* מראה היציע הדרומי בטרם הורחב שנים אחדות מאוחר יותרמראה היציע הדרומי בטרם הורחב שנים אחדות מאוחר יותר
* גמר הפרמייר ליג לעונת 2007/2008גמר הפרמייר ליג לעונת 2007/2008
* חזית האצטדיון, 2011חזית האצטדיון, 2011
* פנים האצטדיון, מאי 2012פנים האצטדיון, מאי 2012
* פנים האצטדיון במהלך משחק בין אוסטרליה לוויילס במסגרת גביע העולם ברוגבי בשנת 2015פנים האצטדיון במהלך משחק בין אוסטרליה לוויילס במסגרת גביע העולם ברוגבי בשנת 2015

קישורים חיצוניים
----------------

ויקישיתוף מדיה וקבצים בנושא **אצטדיון טוויקנהאם** בוויקישיתוף
* 

* אתר האינטרנט הרשמי של אצטדיון טוויקנהאם (באנגלית)
* אצטדיון טוויקנהאם באתר הרוגבי פוטבול יוניון

הערות שוליים
------------

1. ↑  אצטדיון טוויקנהאם באתר התאחדות הרוגבי האנגלית
2. ↑  10 Largest Stadiums In Europe באתר 10mosttoday

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 00ec32b3-8d94-42f9-a009-fe400243e3b4

 |
**בן אחיה** היה הרופא הראשי של הכהנים בבית המקדש והיה אחד מחמישה עשר הממונים הקבועים שהיו בבית המקדש.

תפקידו
------

במסכת שקלים נכתב כי כהני בית המקדש היו חולים יותר מבני אדם רגילים, שכן הם היו הולכים יחפים בבית המקדש בשל איסור חציצה - לפיו אין ללכת בבית המקדש עם נעליים או עם גרביים - וכן משום שהיו אוכלים כמויות בשר גדולות. כדי לתת לכך מענה, מינו רופא מיוחד שיטפל ברפואת הכהנים בבית המקדש.

המשנה במסכת שקלים מתארת את חמישה עשר בעלי התפקידים החשובים בבית המקדש ובן אחיה נכלל ברשימה בתפקיד האחראי על חולי מעיים:

> 
> אלו הן הממונין שהיו במקדש: יוחנן בן פינחס, על החותמות; אחיה, על הנסכים; מתתיה בן שמואל, על הפייסות; פתחיה, על הקינין, פתחיה זה מרדכי, למה נקרא שמו פתחיה? שהיה פותח בדברים ודורשן ויודע שבעים לשון; בן אחיה, על חולי מעיים; נחוניא, חופר שיחין; גביני, כרוז; בן גבר, על נעילת שערים; בן בבי, על הפקיע; בן ארזה, על הצלצל; הוגרס בן לוי, על השיר; בית גרמו, על מעשה לחם הפנים; בית אבטינס, על מעשה הקטורת; אלעזר, על הפרוכת; ופנחס, על המלבוש.
> 
> 
> 
> — משנה, מסכת שקלים, פרק ה', משנה א'
> 

הרמב"ם בפירושו למשנה מסביר: "והיה בן אחיה ממונה על רפואתם, ועל זה נתכוון באמרו 'על חולי מעים'."

רבינו עובדיה מברטנורא מסביר: "'על חולי מעים' - לפי שהכהנים הולכים יחפים על הרצפה ואוכלין בשר הרבה ושותין מים היו מעיהן מתקלקלין וצריכין תמיד לרופא לומר להם זה הסם טוב למעיים."

המאירי בפירושו בית הבחירה על מסכת שקלים מסביר שהצורך ברופא נבע מאכילת הבשר הרבה וההצטננות מהמים ומכך שלבשו בגדים דקים בלבד והיו הולכים יחפים על הרצפה הקרה. כיוון שהיו מצטננים, כל הגוף היה נחלש והם היו נהיים חולים בקלות, ולכן היה צורך ברופא מיוחד. כלשונו: 

> 
> בן אחיה על חולי מעים פי' שהיו הכהנים מהלכין על הרצפה כל היום ומצטננין ואוכלין בשר הרבה ושותין מים וכן מצטננין במים ולא היו לובשין אלא בגד אחד בעבודתם שהוא הכתנת שהרי בארבעה בגדים לבד הם עובדים שהם כתנת ומכנסים ומצנפת ואבנט ומתוך כך היה טבעם מתרפה וכחות איבריהם הפנימיים בתכלית החולשה וזה היה ממונה להתעסק ברפואתם להביא להם יין המיוחד לכך ומרקחות העשויים לכך וכן במאכליהם ובשאר דברים
> 
> 
> 
> 

| חמישה עשר ממונים שהיו בבית המקדש השני |
| --- |
| 

|  |  |
| --- | --- |
| יוחנן בן פינחס על החותמות • אחיה על הנסכים • מתתיה בן שמואל על הפייסות • פתחיה על הקינין • בן אחיה על חולי מעיים • נחוניא חופר שיחין • גביני כרוז • בן גבר על נעילת שערים • בן בבי על הפקיע • בן ארזה על הצלצל • הוגרס בן לוי על השיר • בית גרמו על מעשה לחם הפנים • בית אבטינס על מעשה הקטורת • אלעזר על הפרוכת • פנחס על המלבוש |  |

 |
מפת אזור כף סלבורן. הכף במרכז המפה (העליונה מבין שתי לשונות היבשה שבמרכז המפה)
**כף סלבורן** או **כף סלברן** (באנגלית: **Cape Selborne**) היא לשון יבשה גבוהה, מכוסה שלג בצידו המערב של מדף הקרח רוס שבאנטארקטיקה.

הלשון מצויה בצידו הדרומי של מפרצון בארן, בשפכו של קרחון בירד.

הכף מסמלת את הגבול בין חוף שקלטון שמדרום לה, לבין חוף הילרי שמצפון לה.

היסטוריה
--------

### גילוי ומיפוי לשון היבשה

לשון היבשה התגלתה על ידי משלחת דיסקברי (אשר חקרה את אנטארקטיקה בין השנים 1901–1904).

### מקור השם

שמה של לשון היבשה ניתן לה על ידי אנשי משלחת דיסקברי, בדצמבר 1902.

לשון היבשה נקראת על שמו של ויליאם וולדגרייב פאלמר סלברן (William Waldegrave Palmer Selborne), ארל סלבורן השני (Earl of Selborne), אשר כיהן בממשלת בריטניה בשנת 1900, בתפקיד הלורד הראשון של האדמירליות.

קישורים חיצוניים
----------------

* כף סלבורן באתר הסקר הגאולוגי של ארצות הברית
* כף סלבורן באתר הגאזט האנטארקטי של ממשלת ניו זילנד
* מפת כף סלבורן באתר הגאזט האנטארקטי של ממשלת אוסטרליה
* כף סלבורן באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2 3 4 5 6 7  מידע גאוגרפי והיסטורי
2. ↑  מידע היסטורי

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10047284

 |
מודל של כף עץ לקידום מכירות.
כפות עץ
**כף עץ** היא כלי נפוץ בהכנת מזון. כף העץ היא גרסה מוגדלת של כף האכילה, אשר עשויה מעץ ומשמשת בעיקר לערבוב.

היסטוריה
--------

כפות העץ הן זולות וקלות לעיצוב, מה שהפך אותן לנפוצות מאוד לכל אורך ההיסטוריה.

הקלטים בעידן הברזל (המאה ה-3 לפני הספירה) בבריטניה עשו בהן שימוש. מצקת קטנה שנמצאה בכפר אגם גלסטונברי משמשת כעדות לכך. כפות עץ מהתקופה הרומית נמצאו בחפירות בלונדון. האנגלו סקסים היו עובדים טובים בעץ, כמו הוויקינגים, וייצרו כפות עץ לשימוש ביתי.

שימושים
-------

לכף העץ ישנם שימושים מעשיים בתחום הבישול כמו גם שימושים סמליים באומנות ובתרבות.

### בישול

היום, כפות העץ הן בגודל בינוני עד גדול ומשמשות לערבוב מרכיבים בבישול או באפייה. חלק מכפות העץ שטוחות וחלק בעלות גומה קטנה במרכז.

מספר כפות עץ בצורות שונות ולמטרות שונות.
לפני שמערבלי מזון אלקטרוניים נהיו נפוצים, כפות העץ שימושו לעיתים לעירבול חמאה וסוכר, במתכונים כגון חמאה פריכה או עוגת ספוג.

כפות העץ עדיין משמשות לערבוב סוגים שונים ורבים של מזון ומשקאות, בעיקר מרקים ופשטידות, למרות שהן סופגות ריחות חזקים כגון בצל ושום. כפות עץ עדיפות לשימוש בגלל הרב שימושיות שלהן. טבחים משתמשים בכפות עץ להכנת ריזוטו, משום שהן לא מעבירות חום כמו כפות ממתכת. כמו כן, אפשר להשתמש בהן בבטחה עם מחבתות וסירים המצופים טפלון כי הן לא שורטות את התחתית שלהם. תכונה זאת שימושית בעת הכנת מנות כמו ביצה מקושקשת.

ניתן לטפל בכפות העץ כך שהן לא יספגו נוזלים קרים בעזרת קוקוס ושמן מינרלים. שמני ייבוש אכילים כגון שמן קנאביס, שמן אגוזים ושמן פשתן משמשים ליצירת גימור עמיד יותר. לקבלת התוצאות הטובות ביותר יש לתת לשמני הייבוש להתפלמר לפני שמשתמשים בכף. יש להימנע משמנים צמחיים אחרים, מפני שהם יעברו הסריה וידלפו למזון. אם חתיכות של עץ נראות לאחר שטיפה או רתיחה, ליטוש קל ושימוש בשמן קוקוס ימנעו מהכף להפוך למחוספסת ומכוסה בחיידקים.

### כף העץ בתרבות ובאמנות

עובדים צובעים כפות עץ. סמיונוב, רוסיה, 1896.
כפות עץ נעשו כמעט בכל אומה על פני כדור הארץ, ובניגוד לכפות כסף, בדיל או זהב, הן מייצגות את האומן הפשוט ואת החיים של האנשים הפשוטים.

כל אזור, ולפעמים כל כפר, ייצר כף עץ בסגנון משלו. בכפות עץ אפריקאיות רבות מגולפות חיות בר והן מכוונות לשוק התיירותי. כפות אחרות משמשות ככפות טקסיות ומכילות הרבה סמלים. כפות צבועות ייחודיות נעשו באזור חוחלומה ברוסיה במשך 200 שנה, במקור הן יועדו לשימוש ביתי ולאחר מכן הן הפכו לאובייקט תיירותי.

באופן מסורתי, כפות אהבה שימשו כמתנה רומנטית בוויילס. כל כפית הכילה משמעויות שונות שבוטאו בסמלים שונים על הכף. למשל: שרשרת סימלה רצון להיות ביחד לנצח, יהלום סימל עושר או מזל טוב, צלב סימל אמון, פרח סימל חיבה ודרקון סימל הגנה. מלחים רבים גילפו כפות אהבה בזמן שהותם בספינה ושילבו סמלים כגון עוגנים וספינות בכפות האהבה שלהם. למרות הסגנון הייחודי של כפות האהבה הוולשיות, סגנונות אחרים של כפות אהבה נעשו בסקנדינביה, במזרח אירופה ובייחוד ברומניה.

באזורים מסוימים, בעיקר של חבר העמים הבריטי וארצות הברית, פרס "כף העץ" ניתן כפרס תנחומים עבור האדם או הקבוצה שהגיעו למקום האחרון.

קישורים חיצוניים
----------------

ויקישיתוף מדיה וקבצים בנושא **כף עץ** בוויקישיתוף
על פי התלמוד הבבלי, **בֶּן בֵּבׇי** היה אחראי על הלקאת השומרים שישנו בהר הבית והתלמוד ירושלמי סובר כי אחראי על החלפת הפתילות של המנורה של בית המקדש. הוא היה אחד מחמישה עשר הממונים הקבועים שהיו בבית המקדש.

תפקידו
------

המשנה במסכת שקלים מתארת את חמישה עשר בעלי התפקידים החשובים בבית המקדש ובן בבי נכלל ברשימה בתפקיד האחראי על הפקיע:

> 
> אלו הן הממונין שהיו במקדש: יוחנן בן פינחס, על החותמות; אחיה, על הנסכים; מתתיה בן שמואל, על הפייסות; פתחיה, על הקינין, פתחיה זה מרדכי, למה נקרא שמו פתחיה? שהיה פותח בדברים ודורשן ויודע שבעים לשון; בן אחיה, על חולי מעיים; נחוניא, חופר שיחין; גביני, כרוז; בן גבר, על נעילת שערים; **בן בבי**, על הפקיע; בן ארזה, על הצלצל (כלי נגינה); הוגרס בן לוי, על השיר; בית גרמו, על מעשה לחם הפנים; בית אבטינס, על מעשה הקטורת; אלעזר, על הפרוכת; ופנחס, על המלבוש.
> 
> 
> 
> — משנה, מסכת שקלים, פרק ה', משנה א'
> 

### שיטת תלמוד ירושלמי היה אחראי על החלפת הפתילות בבית המקדש

הרמב"ם במשנה תורה מביא את רשימת חמישה עשר הממונים ומחליף במקום "ממונה על הפקיע" – "ממונה על השומרים". והשיג עליו הראב"ד מדוע לא מציין את הממונה על הפקיע, שהוא היה אחראי על הפתילות למקדש? הכסף משנה מסביר שהראב"ד סבר כדעת הירושלמי ובשל כך הקשה, אבל הרמב"ם סבר כמסקנת אביי שפקיע הוא רצועות המלקות והוא תפקיד הממונה על השומרים. יוצא שלפי הרמב"ם איש הר הבית האחראי על השומרים הוא הממונה על הפקיע של המשנה. וכך גם סבר המהר"י קורקוס בדבריו. אבל לפי הראב"ד לא היה איש הר הבית אחד מחמישה עשר הממונים אלא הממונה על הפקיע הוא הממונה על הפתילות ואין לו קשר לאיש הממונה על השומרים.

### שיטת הבבלי - אחראי על ההלקאת שומרים רשלנים

במסכת שקלים מביאה המשנה חמישה עשר ממונים שהיו במקדש ביניהם מציינת המשנה ממונה על הפקיע. בבבלי מובא פירוש אחר שמדובר באיש הר הבית שהיה אחראי להלקאת השומרים הישנים בבית המקדש "אמר אביי מריש הוה אמינא הא דתנן בן ביבאי ממונה על הפקיע אמינא פתילתא כדתנן מבלאי מכנסי הכהנים ומהמייניהן מהן היו מפקיעין ובהן היו מדליקין כיון דשמענא להא דתניא ולא עוד אלא שלוקה מן הממונה בפקיע אמינא. **מאי פקיע? נגדא**", ופירש רש"י נגדא-רצועות מלקות (שוט).

המשנה במסכת מידות מסבירה את מהות תפקידו של איש הר הבית שמזוהה עם תפקיד זה: "איש הר הבית היה מחזר על כל משמר ומשמר ואבוקות דולקין לפניו וכל משמר שאינו עומד אומר לו איש הר הבית שלום עליך ניכר שהוא ישן חובטו במקלו ורשות היה לו לשרוף את כסותו והם אומרים מה קול בעזרה קול בן לוי לוקה ובגדיו נשרפים שישן לו על משמרו רבי אליעזר בן יעקב אומר פעם אחת מצאו את אחי אמא ישן ושרפו את כסותו"

הערות שוליים
------------



| חמישה עשר ממונים שהיו בבית המקדש השני |
| --- |
| 

|  |  |
| --- | --- |
| יוחנן בן פינחס על החותמות • אחיה על הנסכים • מתתיה בן שמואל על הפייסות • פתחיה על הקינין • בן אחיה על חולי מעיים • נחוניא חופר שיחין • גביני כרוז • בן גבר על נעילת שערים • בן בבי על הפקיע • בן ארזה על הצלצל • הוגרס בן לוי על השיר • בית גרמו על מעשה לחם הפנים • בית אבטינס על מעשה הקטורת • אלעזר על הפרוכת • פנחס על המלבוש |  |

 |
**כף קאף** (באנגלית: **Cuff Cape**) היא לשון יבשה סלעי כהה, הבולט אל הים מן החוף מכוסה הקרח, באזור חוף סקוט של ארץ ויקטוריה, שבאנטארקטיקה.

הכף ממוקמת בסמוך מדרום לקרחון מקאיי.

היסטוריה
--------

### גילוי ומיפוי הכף

הכף מופה לראשונה על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913.

### מקור השם

השם הוא תיאורי.

הכף נראית ככף יד כהה היוצאת מתוך שרוול לבן. המילה קאף (**Cuff**) באנגלית משמעה "שרוול".

לקריאה נוספת
------------

• Jones, R. Mackintosh, A. Norton, K. et al. **Rapid Holocene thinning of an East Antarctic outlet glacier driven by marine ice sheet instability**, Nat Commun 6, 8910 (2015). 
• Per Möller (1995), **Subrecent Moraine Ridge Formation on Cuff Cape, Victoria Land, Antarctica**, Geografiska Annaler: Series A, Physical Geography, 77:1-2, 83-94, DOI: 10.1080/04353676.1995.11880430
• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, P 239
• Defense Mapping Agency 1992, **Sailing Directions (planning Guide) and (enroute) for Antarctica**, P 398
• Sara Wheeler, **Terra Incognita: Travels in Antarctica**, P 141

קישורים חיצוניים
----------------

* כף קאף באתר הסקר הגאולוגי של ארצות הברית
* כף קאף באתר הגאזט האנטארקטי המשווה SCAR של ממשלת אוסטרליה
* תצלום כף קאף באתר הגאזט האנטארקטי של ממשלת ניו זילנד
* מפת אזור כף קאף

הערות שוליים
------------

1. ↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
2. 1 2 3 4 5  מידע גאוגרפי והיסטורי
**קורפוס המילואים ה-39** (בגרמנית: **XXXIX. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

היסטוריה
--------

קורפוס המילואים ה-39 הוקם בדצמבר 1914.  כחלק מגל הגיוס השני במלחמת העולם הראשונה. כמפקדו הראשון מונה אוטו פון לאוונשטיין, והוא כלל את דיוויזיות המילואים ה-77 וה-78. הקורפוס הוצב תחת פיקוד הארמייה העשירית ולחם עימה בקרב השני על האגמים המזוריים בתחילת חורף 1915.

בשנת 1915, הקורפוס השתתף במתקפה הגרמנית בקורלנד אשר נועדה להוות הסחה, בעוד שהמאמץ העיקרי נעשה דרומה יותר על ידי הארמייה ה-11 הגרמנית והארמייה הרביעית האוסטרו-הונגרית במתקפת גורליצה-טרנוב.

פלגת הארמייה לאוונשטיין הוקמה על ידי שדרוג קורפוס המילואים ה-39 של הארמייה העשירית  ב-22 באפריל 1915.  הוא נקרא על שם מפקדו, גנרל-לויטננט אוטו פון לאוונשטיין, ששמר על הפיקוד בו זמנית על קורפוס המילואים ה-39. פלגת הארמייה הייתה תחת הפיקוד של אובר אוסט. 

בשל הצלחתו, הכוח תוגבר ללא הרף עד ששודרג למעמד של ארמייה כארמיית הניימן ב-26 במאי 1915. הגנרל פון לאונשטיין נשאר כמפקד קורפוס המילואים ה-39.

בשנת 1916 לחם הקורפוס תחת פיקודו של הרמן פון שטאבס במערכה ברומניה כחלק מהארמייה התשיעית, ואף השתתף בכיבוש בוקרשט. באביב 1918 לחם הקורפוס בחזית המערבית במהלך מבצע מיכאל כחלק מהארמייה השנייה, ולאחר מכן לחם נגד מתקפת מאה הימים. באוקטובר 1918 הועבר הקורפוס לבלקן, שם לחם בקרבות בסרביה עד סוף המלחמה.

מפקדים
------

על הקורפוס פיקדו המפקדים הבאים במהלך קיומו:  

* אוטו פון לאוונשטיין (24 בדצמבר 1914–7 ביולי 1916)
* הרמן פון שטאבס  ‏(7 ביולי 1916–3 בדצמבר 1917)
* פאול פון גרינרט ‏(3 בדצמבר 1917–23 במאי 1918)
* הרמן פון שטאבס (23 במאי 1918–15 בנובמבר 1918)

קישורים חיצוניים
----------------

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)

הערות שוליים
------------

1. ↑  Cron 2002, p. 87
2. ↑  Ellis & Cox 1993, p. 189
3. ↑  Cron 2002, p. 85
4. ↑  "German War History". נבדק ב-23 בדצמבר 2012. `{{cite web}}`:  (עזרה)
5. ↑  "Armee-Reserve-Korps". The Prussian Machine. אורכב מ-המקור ב-11 באפריל 2012. נבדק ב-23 בדצמבר 2012. `{{cite web}}`:  (עזרה)
6. ↑  Promoted. "Hermann von Staabs". The Prussian Machine. אורכב מ-המקור ב-29 ביולי 2014. נבדק ב-23 בדצמבר 2012. `{{cite web}}`:  (עזרה)
7. ↑  Temporary commander. "Paul Grünert". The Prussian Machine. אורכב מ-המקור ב-29 ביולי 2014. נבדק ב-23 בדצמבר 2012. `{{cite web}}`:  (עזרה)
**ויליאם אדוארד היקי** (באנגלית: **William Edward Hickey**; ‏19 בספטמבר 1927- 29 ביוני 1997), היה שחקן קולנוע אמריקאי. היה מועמד לפרס אוסקר לשחקן המשנה הטוב ביותר בשנת 1985 על הופעתו בסרט "הכבוד של פריצי".

ביוגרפיה
--------

היקי נולד בברוקלין לנורה ואדוארד היקי, שניהם ממוצא אירי.
החל את להופיע בגיל עשר במופעי רדיו.
השתתפותו הראשונה בסרט הייתה בסרטו של פרד זינמן "כובע מלא גשם" ולאחר מכן בקומדיה של מל ברוקס "המפיקים".
שיחק בשנות ה-70 בתור ההיסטוריון במערבון של ארתור פן "איש קטן גדול" ובתור המטיף בדרמה של ג'ון יוסטון "דם חכם".

ב-1985 שיחק בקומדיית הפשע של "הכבוד של פריצי" בה גילם את דון קוראדו פריצי, קיבל על הופעתו מועמדות לפרס אוסקר לשחקן המשנה הטוב ביותר. 
ב-1986 שיחק בדמותו הספרותית של אומברטינו דה קאסל אחד ממנהיגי מסדר הפרנציסקנים בסרטו של הבמאי הצרפתי ז'אן-ז'אק אנו המבוסס על הרומן "שם הוורד".
ב-1989 גילם את פרנק קלר בסרט הפשע "ים של אהבה", את הדוד לואיס בקומדיה "כיף של חופשה" ואת מפעיל הבובות בסרט האימה "אדון הבובות".

ב-1990 הועמד היקי לפרס אמי על הופעת אורח שנתן בסדרה "אגדות מעולם המסתורין", בנוסף שיחק בקומדיית הספורט של בילי קריסטל "תשכחי את פריז" ואת בילי ספרו בקומדיה "שמיים כחולים שלי".
ב-1993 דיבב בסרט "הסיוט שלפני חג המולד" את דמותו של ד"ר פינקלשטיין.
השתתף בתפקיד משני ב-1997 בקומדיה "הצילו, עכבר בבית!".

היקי נפטר בשנת 1997 כשהיה בן 69 מסיבוך נפחת במהלך צילומים, הוא נקבר ב"בית הקברות אברגרינס" שבברוקלין.

פילמוגרפיה נבחרת
----------------

* כובע מלא גשם (1957)
* המפיקים (1967)
* החונק מבוסטון (1968)
* איש קטן גדול (1970)
* 92 מעלות בצל (1975)
* מיקי וניקי (1976)
* הזקיף (1977)
* דם חכם (1979)
* הכבוד של פריצי (1985)
* רומאו ויליאמס: ההרפתקאה מתחילה (1985)
* שם הוורד (1986)
* קיץ אחד משוגע (1986)
* אלוף האורות של ניו יורק (1988)
* דה (1988)
* אדון הבובות (1989)
* כיף של חופשה (1989)
* ים של אהבה (1989)
* מעשיות מהצד האפל (1990)
* שמיים כחולים שלי (1990)
* הסיוט שלפני חג המולד (1993)
* מייג'ור פיין (1995)
* תשכחי את פריז (1995)
* ג'רקי בויז (1995)
* האהבה כולה שם (1996)
* הצילו, עכבר בבית! (1997)

קישורים חיצוניים
----------------

ויקישיתוף מדיה וקבצים בנושא **ויליאם היקי** בוויקישיתוף

* ויליאם היקי, במסד הנתונים הקולנועיים IMDb (באנגלית)
* ויליאם היקי, באתר AllMovie (באנגלית)
* ויליאם היקי, במסד הנתונים הקולנועיים KinoPoisk (ברוסית)
* ויליאם היקי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007418204505171
* BnF: cb14039141c (data)
* GND: 129622419
* ISNI: 0000 0000 3664 3535
* LCCN: n94092404
* SUDOC: 078901715
* VIAF: 66666422
* WorldCat: lccn-n94092404

 |
**אפנון דופק מקודד דיפירנציאלי** (באנגלית: **Differential Pulse Code Modulation**, או בקיצור: **DPCM**) היא שיטה לייצוג דיגיטלי של אותות אנלוגיים. 

שיטה זו מתבססת על העיקרון המרכזי של שיטת PCM: דגימה, כימות (קוונטיזציה) וקידוד. כאשר בשיטה זו מבצעים כימות על ההפרשים של ערכי הדגימות הסמוכות על מנת לשפר את מעבר המידע בצורה יעילה יותר (מכאן למעשה השם). 
  
(בניגוד לשיטת PCM, בה הכימות מתבצע עבור ערכי הדגימות עצמם).

שיטה זו הומצאה על ידי קסיוס צ'פין קוטלר (באנגלית: Cassius Chapin Cutler), במעבדות בל בשנת 1950.

הסבר
----

הרעיון המרכזי של שיטת DPCM הוא לכמת ולקודד את ההפרש בין דגימות סמוכות של אות אנלוגי.
רעיון זה מבוסס על העובדה שלעיתים קרובות קיימת קורלציה משמעותית בין הדגימות הסמוכות עבור אותות אנלוגיים. דבר זה מאפשר שימוש ביתירות ערכי הדגימות וכתוצאה מכך, להורדת קצב הנתונים. 

מקודד ומפענח בשיטת DPCM על ידי ההפרש של 2 דגימות סמוכות
לשיטה זו קיימות 2 אפשרויות קידוד שונות, בהינתן דגימות האות האנלוגי:

* *אפשרות 1:* (חישוב ההפרש של הדגימות לאחר כימות) מבצעים כימות עבור ערכי הדגימות ומחשבים את ההפרש בין הדגימות הסמוכות.
* *אפשרות 2*: (חישוב ההפרש של הדגימות לפני כימות) מחשבים את ההפרש בין דגימות סמוכות ומבצעים כימות לגודל זה.

### דוגמה

נניח שהאות משתרע בתחום [8,8-] וולט, ונניח גם שהשינוי הצפוי בין 2 דגימות סמוכות קטן מ-1 וולט. כמו כן לרשותנו 5 סיביות המייצגים 32 רמות כימות. אם נשדר את ערכי הדגימות הרי שהמרווחים בין הרמות יהיו {\displaystyle {\frac {16}{32}}=0.5} וולט, מאידך אם יוקדשו אותן 32 רמות לשידור ההפרש, יהיה המרווח בין הרמות {\displaystyle {\frac {2}{32}}=0.06} וולט בלבד, ושגיאת הכימות תקטן בהתאם, וניתן לייצגה על ידי פחות סיביות ולהקטין בכך את רוחב הפס.

עקרון החיזוי
------------

במקלט משוחזרת הדגימה הנוכחית על ידי סיכום הערך הנקלט עם ערך הדגימה ששוחזרה מקודם. 

ניתן להרחיב את הרעיון ובמקום לשדר את ההפרש בין הדגימה הנוכחית לקודמתה, לשדר את ההפרש בין הדגימה הנוכחית לחיזוי ערכה הצפוי על סמך מספר דגימות קודמות. 

לדוגמה, אם הדגימות האחרונות הן:



y

n
−
3

=
3

{\displaystyle y\_{n-3}=3}

{\displaystyle y_{n-3}=3} 

y

n
−
2

=
4

{\displaystyle y\_{n-2}=4}

{\displaystyle y_{n-2}=4} 

y

n
−
1

=
5

{\displaystyle y\_{n-1}=5}

{\displaystyle y_{n-1}=5}

אז סביר לחזות שהדגימה הבאה תהיה: 



y

n

^

=
6

{\displaystyle {\hat {y\_{n}}}=6}

{\displaystyle {\hat {y_{n}}}=6}
ועדיף לשדר את ההפרש בין הערך האמיתי של הדגימה לבין הערך 6 ולא הערך 5.

השגיאה בין ערך הדגימה האמיתי לערך הדגימה הנחזה נקראת "שגיאת החיזוי".

שיטות מתקדמות
-------------

קיימות גם שיטות ספרתיות מתקדמות כמו ADPCM ואפנון דלתא.

ראו גם
------

* PCM
* תורת הדגימה

קישורים חיצוניים
----------------

ויקישיתוף מדיה וקבצים בנושא **אפנון דופק מקודד דיפירנציאלי** בוויקישיתוף
**ויליאם וולף כהן** (באנגלית: **William Wolfe Cohen** ‏ 6 בספטמבר 1874 – 12 באוקטובר 1940) היה חבר בית הנבחרים של ארצות הברית מניו יורק.

ביוגרפיה
--------

נולד בברוקלין, ניו יורק לברנרד כהן יליד רוסיה ולפרדריקה (לבית קרונוכר ), כהן למד בבתי ספר ציבוריים. הוא עבד עם אביו בעסקי ייצור הנעליים עד 1903, ולאחר מכן עסק בעסקי בנקאות וכברוקר. כהן היה חבר בבורסה לניירות ערך בניו יורק ומנהל בורסת הכותנה של ניו יורק. הוא שימש כסגן יו"ר ליגת האתלטיקה של בתי הספר הציבוריים, והיה סגן ראש כבוד של מחלקת הכבאות של העיר ניו יורק.

כהן נבחר מטעם המפלגה הדמוקרטית לקונגרס השבעים (4 במרץ 1927 - 3 במרץ 1929). הוא לא היה מועמד למינוי מחדש ב-1928.

היה ממנהיגי ארגון ותיקי המלחמה היהודים של ארצות הברית (אנ'), ובין השאר פעל להטלת חרם על גרמניה הנאצית בשנת 1933.

התגורר בעיר ניו יורק עד מותו ב-12 באוקטובר 1940. כהן נקבר בבית הקברות "הר נבו", ברוקלין, ניו יורק .

קישורים חיצוניים
----------------

* ויליאם ו. כהן, באתר "Find a Grave" (באנגלית)
* ויליאם ו. כהן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Stone, Kurt F. (2011). *The Jews of Capitol Hill: A Compendium of Jewish Congressional Members*. Lanham, Maryland: Scarecrow Press. pp. 134–135. ISBN 978-0-8108-5731-5.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2004059418
* SNAC: w62j9q2z
* US Congress: C000599
* VIAF: 12018832
* WorldCat: lccn-no2004059418

 |
**אפנדקטומיה** (באנגלית: **Appendectomy**) היא ניתוח חירום לכריתת תוספתן, בעקבות דלקת התוספתן או סרטן התוספתן.

היסטוריה
--------

תיעוד האפנדקטומיה הראשון היה על ידי אמייאן, רופא בצבא האנגלי. הוא הציג את התהליך בשנת 1735 ללא הרדמה. הראשון שבכלל אבחן אפנדיציטיס ובין הראשונים לבצע ניתוח מסוג זה היה פתולוג בשם רג'ינלד הבר פיץ (Reginald Heber Fitz) בשנת 1886, אך מכיוון שלא היה מנתח מוסמך לא ייחסו לכך חשיבות. מקרים מוקדמים יותר היו של המנתחים ויליאם גראנט בארצות הברית ב-4 בינואר 1885, אברהם גרובס (Abraham Groves) בקנדה ב-10 במאי 1883 ורוברט לוסון טייט (Robert Lawson Tait) בבריטניה ב-1880.

מאוחר יותר, בסוף המאה ה-19, ביצע בהצלחה H.Hancock ניתוח להסרת תוספתן בחולה עם אפנדיציטיס חריפה. כמה שנים לאחר הניתוח של Hancock, פרסם C.McBurney שורה של דו"חות על אופן האבחון והניתוח של תוספתן חולה באפנדיציטיס.

אפנדקטומיה, בניתוח לפרוסקופי או בניתוח פתוח, היא דרך הריפוי השלמה לחולי אפנדיציטיס. לפני שנים תועד מקרה יוצא דופן על אישה אשר חלתה באפנדיציטיס וטופלה באנטיביוטיקה, לאחר 10 חודשים חזרה לה האפנדיציטיס. בעקבות התקדמות הרפואה שיעורי התמותה מאפנדיציטיס הם אפסיים.

הניתוח
------

מהלך הניתוח כולל כריתה של התוספתן והוצאתו דרך חתך באורך 2-4 ס"מ בצד הימני התחתון של הבטן. ניתוח זה נמשך כפחות משעה אם לא הופיעו סיבוכים. במקרה שפותחים את הבטן ומגלים שהבעיה היא לא בתוספתן, מתחילים בניתוח בטן חוקר ומעמיק. גם אם הבעיה היא לא בתוספתן בכל זאת חותכים אותו. הסרת תוספתן היא פעולה פשוטה: מרחיקים את התוספתן מן הרקמה המקיפה אותו וחותכים אותו מצד שמאל, ולבסוף תופרים את הנקב שנוצר במעי.

סיבוכים
-------

אם לא מטפלים באפנדיציטיס, התוספתן יכול להיקרע בתוך פחות מ-24 שעות. כאשר הוא נקרע, תכולתו משתחררת לחלל הבטן ויוצרת דימום וזיהום. לרוב נוהגים להכניס את החולה לחדר ניתוח ברגע שאפשר, אך מחכים שהחולה יפסיק לאכול ולשתות כדי למנוע סיבוכים של הקאה בזמן ההרדמה.

שיקום
-----

לאחר כ-24 שעות החולה מתחיל לאכול ולאחר כ-48 שעות הוא מתחיל ללכת ויכול להשתחרר לביתו.

ראו גם
------

* וילר לייפס

קישורים חיצוניים
----------------

ויקישיתוף מדיה וקבצים בנושא **אפנדקטומיה** בוויקישיתוף
* איתי גל, המדריך לניתוחים: ההכנות, מהלך הניתוח, הסיכונים והחלופות, באתר ynet, 5 בספטמבר 2004

הערות שוליים
------------

1. ↑

  

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**פרדריק מנסון ביילי** (באנגלית: **Frederick Manson Bailey**; ‏ 8 במרץ 1827 - 25 ביוני 1915) הוא בוטנאי אוסטרלי שתיאר צמחים מקומיים רבים.

ביוגרפיה
--------

פרדריק ביילי נולד בלונדון למשפחה של ג'ון ביילי, בוטנאי שעסק בהורטיקולטורה. בשנת 1838 המשפחה הגיע לאדלייד. ג'ון ביילי קיבל משרה של בוטנאי של המושבה והקים גן בוטני.

פרדריק ביילי התגורר תקופה מסוימת בניו זילנד ועסק בעבודות מזדמנות בבריזבן. הוא התחתן בשנת 1856.

בשנת 1874 פרסם את ספרו הראשון Handbook to the Ferns of Queensland. בהמשך קיבל משרה של בוטנאי והיה אחראי על מחלקת בוטניקה במוזיאון המקומי. בשנת 1881 התמנה לבוטנאי של מושבה בקווינסלנד וכיהן בתפקיד זה עד מותו.

בשנים 1889–1902 פרסם שישה כרכים של The Queensland Flora. כמו כן פרסם ספרים וקטלוגים נוספים בנושא.

פרדריק ביילי השתתף במשלחות מדעיות רבות ברחבי אוסטרליה ובפפואה. על פעילותו הרבה בשנת 1902 הוענקה לו מדליית קלארק. בשנת 1911 הוא התקבל למסדר מיכאל הקדוש וג'ורג' הקדוש.

במהלך חייו ביילי תיאר צמחים רבים לרבות ארגירודנדרון אקטינופילום. כ-50 צמחים קרואים על שמו, בהם *Acacia baileyana* ו-*Grevillea baileyana*.

בילי הלך לעולמו ב-1915 בבריזבן.

קישורים חיצוניים
----------------

ויקישיתוף מדיה וקבצים בנושא **פרדריק ביילי** בוויקישיתוף
* ביוגרפיה
* רשימת פרסומים של פרדריק ביילי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295812105171
* ADB: bailey-frederick-manson-2918
* BIBSYS: 12050571
* Botanist: F.M.Bailey
* CiNii: DA15813501
* GND: 117583006
* ISNI: 0000 0000 8246 399X
* LCCN: no94044092
* NKC: uk2007312612
* NLA: 36052136
* NTA: 212763768
* RERO: 02-A002960914
* SNAC: w6q82c63
* SUDOC: 075049481
* TePapa: 16023
* Trove: 612144
* VIAF: 61124568
* WorldCat: lccn-no94044092

 |
**קורפוס המילואים השלישי** (בגרמנית: **III. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

היסטוריה
--------

הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-3. כמפקדו הראשון מונה הנס פון בזלר, והיחידות בו היו פחות איכותיות מאשר בקורפוסים הסדירים. הקורפוס היה חלק מהארמייה הראשונה ולחם בחזית המערבית. הקורפוס נטל חלק בקרבות מונס ולה קאטו, והשתתף במצור על אנטוורפן. לאחר כניעת אנטוורפן לחם הקורפוס בקרב איפר הראשון במסגרת הארמייה הרביעית. באביב 1915 הועבר הקורפוס לחזית המזרחית, וניהל בהצלחה את המצור על נובוגאורגייבסק. באביב 1916 השתתף הקורפוס במתקפת אגם נארוץ', וביולי 1917 הוא השתתף בבלימת מתקפת קרנסקי הרוסית. באוקטובר 1918 הועבר הקורפוס לחזית המערבית, שם לחם במתקפת מאה הימים כחלק מהארמייה הרביעית, ועם סיום המלחמה פורק הקורפוס.

מפקדים
------

* הנס פון בזלר (2 באוגוסט 1914–24 באוגוסט 1915)
* אדולף פון קרלוביץ (24 באוגוסט 1915–7 באוגוסט 1917)
* אלפרד פון בקמן (8 באוגוסט 1917–4 בספטמבר 1917)
* אנטול פון ברדוב (5 בספטמבר 1917–24 בפברואר 1919)

קישורים חיצוניים
----------------

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
**קורפוס הפאנצר אס אס הראשון** (בגרמנית: **I. SS-Panzerkorps**) היה קורפוס משוריין של הוואפן אס אס שלחם במלחמת העולם השנייה.

היסטוריה
--------

הקורפוס הוקם בבלגיה הכבושה בידי הגרמנים ב-27 ביולי 1943, והועמד תחת פיקוד יוזף דיטריך. באוגוסט 1943, לאור הדחתו של מוסוליני מהשלטון באיטליה ופלישת בעלות הברית לסיציליה הועבר הקורפוס לאיטליה וקיבל הוראה לפרק את היחידות האיטלקיות באזור מנשקן. לאחר מכן שהה הקורפוס בצפון איטליה, ולחם שם כנגד הפרטיזנים באזור.

באפריל 1944 הועבר הקורפוס לפריז, והיווה את עתודת ארמיית הפאנצר מערב. ב-8 ביוני 1944 נשלח הקורפוס לאזור קן, על מנת לבלום את נחיתת כוחות בעלות הברית. בהמשך לחם הקורפוס במבצע ליטיך, בניסיון לבלום את הבקעת הכוחות האמריקניים, ולאחר מכן לקח חלק בקרב פאלז.

באוקטובר 1944 נשלח הקורפוס למנוחה, ובדצמבר 1944 לחם בקרב על הבליטה כחלק מארמיית הפאנצר השישית.

בפברואר 1945, הועבר הקורפוס להונגריה במטרה להשתתף במתקפת אגם בלטון שנועדה לשחרר את בודפשט ושדות הנפט ההונגריים. ההתקפה הושקה ב-6 במרץ 1945, בתנאים נוראיים נגד התנגדות סובייטית עזה, הקורפוס הצליח להתקדם רק כמה קילומטרים. לאחר כישלון המתקפה, הקורפוס היה מעורב בקרבות הגנה שונים לצד יחידות פאנצר אס אס נוספות וביצע נסיגה לכיוון וינה. לאחר שהסובייטים כבשו את העיר, הקורפוס התפרק, ואנשיו החלו נמלטים בהמוניהם מאימת הסובייטים בניסיון להיכנע לאמריקנים.

מפקדים
------

* אוברסט-גרופנפיהרר יוזף דיטריך (27 ביולי 1943 - 9 באוגוסט 1944)
* אובר-גרופנפיהרר פריץ קרמר (9 באוגוסט 1944 - 9 באוגוסט 1944)
* בריגדפיהרר גאורג קפלר (9 באוגוסט 1944 - 30 באוקטובר 1944)
* גרופנפיהרר הרמן פרייס (30 באוקטובר 1944 - 8 במאי 1945)

סדר הכוחות
----------

### הפלישה לנורמנדי

בפלישה לנורמנדי כלל הקורפוס את היחידות הבאות:

* גדוד הפאנצר כבד אס אס ה-101
* דיוויזיית האס אס ה-1
* דיוויזיית האס אס ה-12
* דיוויזיית האס אס ה-17
* דיוויזיית פאנצר להר

### הקרב על הבליטה

בקרב על הבליטה כלל הקורפוס את היחידות הבאות:

* דיוויזיית האס אס ה-1
* דיוויזיית האס אס ה-12
* דיוויזיית הצנחנים ה-3
* דיוויזיית הפולקסגרנדיר ה-12
* דיוויזיית הפולקסגרנדיר ה-277

### מתקפת אגם בלטון

במתקפת אגם בלטון כלל הקורפוס את היחידות הבאות:

* דיוויזיית האס אס ה-1
* דיוויזיית האס אס ה-12

קישורים חיצוניים
----------------

* I. SS-Panzerkorps, באתר lexikon-der-wehrmacht (בגרמנית)
* I. SS-Panzerkorps, באתר Axis History (באנגלית)
* I.SS-Panzer-Korps באתר Feldgrau.com (באנגלית)
**לוריקוזאורוס** (שם מדעי: ***Loricosaurus***; מילולית: "לטאה משוריינת") הוא סוג של דינוזאור זאורופוד ממשפחת הסלטזאוריים שהתקיים במשך הקרטיקון העליון שלפני 71 מיליון שנה, בתחילת המאסטריכט של אמריקה הדרומית.

ממצאי הלוריקוזאורוס התגלו בתצורות אלן (Allen Formation) שבנאוקן בארגנטינה ותחילה נסבר שהיה אנקילוזאור עקב מעטה השריון האוסטאודרם שכיסה את אך בהמשך הוא תואר כזאורופוד ממשפחת הסלטאזאוריים. הוא תואר למדע ב-1929 בידי החוקר הגרמני פרידריך פון הואנה (אנ') כששמו מרמז על מעטה השריון שלו.

בסוג זה תואר מין יחיד - *Loricosaurus shieldatus*, כשמין נוסף *Loricosaurus scutatus* נחשב כיום למין של נאוקנזאורוס (Neuquensaurus).

לא כל החוקרים רואים בסוג זה טקסון קיים וחלק מטילים אותו בספק ומשייכים את הממצאים שלו לסוגים הקרובים סלטזאורוס או נאוקנזאורוס.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Holtz, Thomas R Jr. (2011) Dinosaurs: The Most Complete,Up-to-date Encyclopedia for Dinosaur Lovers Of All Ages, Winter 2010 Appendix
**פרדריק אנדרה ביורקן** (בנורווגית: **Fredrik André Bjørkan**; נולד ב-21 באוגוסט 1998 בבודה שבנורווגיה) הוא כדורגלן נורווגי המשחק בעמדת המגן השמאלי בקבוצת בודה/גלימט מליגת העל הנורווגית ובנבחרת נורווגיה.

קריירת מועדונים
---------------

ביורקן גדל במחלקת הנוער של בודה/גלימט. הוא ערך 121 הופעות ליגה במדי הקבוצה הבוגרת של המועדון, רובן במסגרת ליגת העל הנורווגית, בהן הבקיע שמונה שערים.

ב-1 בדצמבר 2021 חתם ביורקן על חוזה לשלוש שנים וחצי בהרטה ברלין מהבונדסליגה, החל מ-1 בינואר 2022. ב-23 בינואר ערך את הופעת הבכורה שלו במועדון, בהפסד 1–4 לבאיירן מינכן במסגרת המחזור ה-20 בליגה לעונת 2021/2022. בסך הכל ערך תשע הופעות ליגה במדי המועדון.

ב-29 באוגוסט 2022 הושאל ביורקן למשך עונה אחת לפיינורד מליגת העל ההולנדית. ב-3 בספטמבר ערך את הופעתו היחידה במדי המועדון, בניצחון 3–4 על גו אהד איגלס במסגרת המחזור החמישי בליגה לעונת 2022/2023. ב-4 בינואר 2023 בוטלה השאלתו, והוא עבר בחזרה לבודה/גלימט.

קריירה בינלאומית
----------------

ב-6 ביוני 2021 ערך ביורקן את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות.

תארים
-----

בודה/גלימט
* אליפות נורווגיה (2): 2020, 2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Fredrik Andre Björkan wechselt zu Hertha BSC באתר הרשמי של הבונדסליגה, 1 בדצמבר 2021 (בגרמנית)
2. ↑  heeft met Bjørkan veertiende zomeraanwinst binnen באתר vi, ‏ 29 באוגוסט 2022 (בהולנדית)
3. ↑  Feyenoord neemt na half jaar al afscheid van Bjørkan באתר Vi, ‏ 4 בינואר 2023 (בהולנדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרדריק אנדרה ביורקן"**.
**פרדריק ג'ורג' קוטמן** (באנגלית: **Frederick George Cotman**‏; 14 באוגוסט 1850 – 1920) היה צייר אנגלי של נופים, דיוקנאות וחללי פנים וחבר בבית הספר לציירים באסכולת נוריץ'.

ביוגרפיה
--------

פרדריק ג'ורג' קוטמן, נולד באיפסוויץ' ב־14 באוגוסט 1850, ילדו הצעיר של הנרי אדמונד קוטמן (1802–1871), סוחר משי מנוריץ' ואשתו מריה טיילור (1813–1895). הוא היה אחיינו של ג'ון סל קוטמן ובן דודו של ג'ון ג'וזף קוטמן. הוא היה תלמידו הפרטי של ויליאם תומסון גריפית', ראש בית הספר לאמנות באייפסוויץ'.

פרדריק קוטמן היה מקושר באופן קבוע עם בית הספר לציירים בנוריץ' בגלל הקשר המשפחתי שלו עם ג'ון סל קוטמן, שהיה אחד האמנים המובילים באסכולה זו. הוא מעולם לא התגורר בנורפוק, בניגוד לשאר האמנים מבית הספר.

הוא עבד בשמן ובצבעי מים. יצירתו הידועה ביותר, "אחת מהמשפחה", מוחזק כעת על ידי הגלריה לאמנות ווקר בליברפול.

לאורך הקריירה שלו, בילה בלונדון, הוא יצר למעלה משלושים ציורים.

הוא היה חבר מייסד של מועדון האמנות באיפסוויץ', ונשאר חבר בו כל חייו.

קוטמן נפטר בפליקססטו ב־16 ביולי 1920.

גלריה
-----

* אסטראסטר
* מכושפתמכושפת
* מבצר עתיקמבצר עתיק
* קשתקשת
* אחת מהמשפחהאחת מהמשפחה

קישורים חיצוניים
----------------

ויקישיתוף מדיה וקבצים בנושא **פרדריק ג'ורג' קוטמן** בוויקישיתוף

הערות שוליים
------------

1. ↑  Suffolk Artists - COTMAN, Frederick George, suffolkartists.co.uk
2. 1 2  Walpole, Josephine (1997). Art and Artists of the Norwich School. Woodbridge: Antique Collectors' Club. pp. 107-8
3. ↑  Norfolk Museums Collections, norfolkmuseumscollections.org

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 2730
* GND: 1142291782
* NKC: xx0213408
* RKD: 18664
* ULAN: 500014104
* VIAF: 95767355
* WorldCat: viaf-95767355

 |
**קורפוס המילואים הראשון** (בגרמנית: **I. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

היסטוריה
--------

הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-1. כמפקדו הראשון מונה אוטו פון בלו, והיחידות בו היו פחות איכותיות מאשר בקורפוסים הסדירים, והוא הוצב באזור קניגסברג. ב-20 באוגוסט 1914 לחם הקורפוס באגף הימני של הארמייה השמינית מול צבא האימפריה הרוסית בקרב גומבינן במסגרת החזית המזרחית. בהמשך לחם הקורפוס בקרב טננברג, ובנובמבר 1914 הוא לחם כחלק מהארמייה התשיעית במהלך הקרב על הוויסלה. הקורפוס השתתף במתקפת גורליצה-טרנוב, ובספטמבר 1916 הועבר לרומניה, שם לחם כחלק מהארמייה האוסטרית הראשונה. עם סיום המלחמה ברומניה הועבר הקורפוס לחזית המערבית, שם לחם במהלך מתקפת האביב כחלק מהארמייה ה-18. לאחר מכן לחם הקורפוס במתקפת מאה הימים כחלק מהארמייה השלישית, ועם סיום המלחמה פורק הקורפוס.

מפקדים
------

* אוטו פון בלו (2 באוגוסט 1914–7 בנובמבר 1914)
* קורט פון מורגן (8 בנובמבר 1914–23 באוגוסט 1918)
* ריכרד ולמן (24 באוגוסט 1917–19 בינואר 1919)

קישורים חיצוניים
----------------

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
טירת בלוטנבורג, בה שוכנת הספרייה
**ספריית הנוער הבין-לאומית** (בגרמנית: **Internationale Jugendbibliothek**) היא ספרייה בעיר מינכן שבגרמניה, המתמחה באיסוף ספרי ילדים ונוער מכל רחבי העולם. הספרייה, שנפתחה ב-1949, היא הגדולה מסוגה בעולם.

הקמת הספרייה
------------

הספרייה נוסדה על ידי העיתונאית והסופרת היהודיה ילה לפמן. לפמן ביקשה לקדם באמצעות הספרייה סובלנות, פיוס והבנה בין תרבויות שונות, במיוחד על רקע הטראומה של מלחמת העולם השנייה. חזונה מנחה את פעילות הספרייה עד היום.

לפמן, תושבת גרמניה, נמצאה במהלך המלחמה בגלות בבריטניה. לאחריה נשכרה על ידי שלטונות אזור הכיבוש האמריקאי בגרמניה לשמש שם כיועצת לענייני חינוך ותרבות. ב-1946 ארגנה לפמן במינכן תערוכת ספרי ילדים נוער על בסיס תרומות ספרים שהצליחה לקבל מבתי הוצאה בינלאומיים. אוסף התערוכה, שמנה 4,000 כרכים, היווה את הבסיס הראשוני לאוסף הספרייה. לפמן שימשה כמנהלת הספרייה עד 1957.

עד 1983 שכנה הספרייה בבית פרטי ברובע שוואבינג (Schwabing) במינכן. מאז היא פועלת בטירת בלוטנבורג (Schloss Blutenburg) בעיר.

אוסף הספרייה
------------

בעת הקמתה כלל אוסף הספרייה 8,000 כרכים. כיום בידי הספרייה אוסף ייחודי של ספרים, הכולל כ-600 אלף כרכים ב-150 שפות ויותר, וביניהם מהדורות רבות ערך ונדירות של ספרי ילדים היסטוריים. הספרים פתוחים לעיון בתוך הספרייה וכ-30 אלף מהם זמינים להשאלה. בספרייה גם למעלה מ-30 אלף כרכים של ספרות מחקר על ספרות ילדים וגיליונות מ-150 כתבי עת בשפות שונות, וכן מקורות אלקטרוניים. האוסף מתרחב על ידי קבלת תרומות ספרים מארגונים ומאישים ובכלל זה תרומות ועיזבונות מאוספיהם האישיים של סופרי ילדים. קטלוג הספרייה נגיש דרך האינטרנט.

בספרייה מצויים מספר חדרי תצוגה המשמשים כמוזיאונים ספרותיים לסופרים ובכללם אריך קסטנר ומיכאל אנדה. בנוסף לספרים מוצגים בהם יומנים, מכתבים וכתבים אחרים של הסופרים.

הפעילויות בספרייה
-----------------

הספרייה מקיימת ויוזמת פעילויות מגוונות, וביניהן מפגשי קריאה, מפגשי דיון, סדנאות כתיבה, תערוכות ומפעלי פיתוח. היא מקיימת פעילויות רבות בשיתוף פעולה עם בתי ספר. הספרייה מפעילה תוכנית מלגות מחקר לחוקרי ספרות ילדים ונוער ממדינות שונות, אשר ממומנת על ידי משרד החוץ של גרמניה.

מדי שנה מפרסמת הספרייה את "קטלוג העורבים הלבנים" ובו כ-200 ספרי ילדים ונוער חדשים מומלצים ממדינות שונות ובשפות שונות. ב-2010 ייסדה הספרייה את "פסטיבל העורבים הלבנים" לספרות ילדים, המתקיים מדי שנתיים. ב-2013 העניקה הספרייה לראשונה את הפרס על שם סופר הילדים הגרמני ג'יימס קרוס (James Krüss). הפרס מוענק מדי שנתיים לסופרים בתחילת דרכם על מנת לעודד את פעילותם.

קישורים חיצוניים
----------------

ויקישיתוף מדיה וקבצים בנושא **ספריית הנוער הבין-לאומית** בוויקישיתוף
* 

* אתר האינטרנט הרשמי של ספריית הנוער הבין-לאומית (בגרמנית ובאנגלית)
* אתר הספרייה
	+ תולדות הספרייה(הקישור אינו פעיל)
	+ פסטיבל העורבים הלבנים
* אתר על טירת בלוטנבורג (בגרמנית)
* ספריית הנוער הבין-לאומית, ברשת החברתית פייסבוק

* ספריית הנוער הבין-לאומית, ברשת החברתית טוויטר

* ספריית הנוער הבין-לאומית, ברשת החברתית אינסטגרם

* ספריית הנוער הבין-לאומית, הבלוג הרשמי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263129905171
* BNE: XX114404
* BnF: cb12229172h (data)
* GND: 1005531-9
* ISNI: 0000 0001 1956 5982
* LCCN: n80103775
* NKC: kn20050626007
* NLA: 36541138
* SUDOC: 030984734
* VIAF: 136658873
* WorldCat: lccn-n80103775

 |
**גנון קמפבל** (שם מדעי: ***Cercopithecus campbelli***) הוא מין של קוף מסוג גנון החי ביערות גשם במערב אפריקה. הקוף קרוי על שם החייל והפרופסור הבריטי הנרי דונדס קמפבל (Henry Dundas Campbell). חלק מהחוקרים רואים במין זה תת-מין של גנון לאווי (*Cercopithecus lowei*).

הגנון חי בטבע ביערות גשם טרופיים, יערות שפלה, אדמות פוריות, שדות חקלאיים וגם בחופי מנגרובים. הוא מצוי במדינות הבאות: חוף השנהב, גמביה, גאנה, גינאה, גינאה ביסאו, ליבריה, סנגל וסיירה לאון וגם באיי ביז'אגוש שבגינאה ביסאו.

אורכו של הגנון 35 עד 55 סנטימטרים ומשקלו עד 6 קילוגרם. הוא בעל זנב ארוך המשמש לו לאיזון והוא מצוי רוב זמנו בין ענפי היער. קוף זה חברותי וטריטוריאלי החי בקבוצות של שמונה עד שלושה עשר פרטים לרוב שבראשם עומד זכר אלפא שליט. קבוצת הקופים מתקשרת בצורה קרובה והיא בעלת זיקה למיני קופים אחרים מהסוג גנון או קופי קולובוס. יחדיו הם סורקים את היער בחיפוש מזון אך כשאחד הקופים משמיע קריאת אזהרה מפני טורפים - לרוב עופות דורסים כמו עיט כתר או נמרים הם נמלטים יחדיו אל הענפים.

הגנון הוא אוכל פירות בעיקרו אך יגוון גם בעלים, זרעים, זחלי חרקים ובעלי חוליות כמו דו-חיים או לטאות שהוא מוצא בין העלים.

קישורים חיצוניים
----------------

ויקישיתוף מדיה וקבצים בנושא **גנון קמפבל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  גנון קמפבל באתר הרשימה האדומה של IUCN
**ארלניס סיירה קניאדייה** (בספרדית: **Arlenis Sierra Cañadilla**; נולדה ב-7 בדצמבר 1992) היא רוכבת אופני כביש ומסלול קובנית בקבוצת נשים של A.R. Monex (אנ'). בתחום המסלול, היא מדליסטית הארד מאליפות העולם בנקודות (לונדון 2016) ובמשחקים הפאן אמריקאיים באומניום (לימה 2019). בתחום הכביש, היא זכתה במדליית זהב במשחקים הפאן אמריקאיים (גוואדלחרה 2011, לימה 2019).

ביוגרפיה
--------

סיירה נולדה במנסניו שנמצאת בקובה.

ב-2011, זכתה במדליית זהב (בענף הכביש) במשחקים הפאן אמריקאיים שהתקיימו בגוודלחרה, מקסיקו, כשהקדימה את זוכת מדליית הכסף יומארי גונסאלס ואת זוכת מדליית הארד יודלמיס דומינגס בפער של 13 שניות. באותה שנה זכתה במדליית כסף באליפות פאן אמריקה במרוץ הנקודות.

ב-2013, זכתה במדליית ארד ברדיפה קבוצתית באליפות פאן אמריקה. באותה שנה היא זכתה במדליית זהב באליפות פאן אמריקה גם בכביש.

ב-2014, בתחום הכביש סיירה ניצחה את אליפות קובה וסיימה רביעית באליפות קובה בנגד השעון. בנוסף לכך זכתה במדליית זהב באליפות פאן אמריקה. בתחום המסלול, זכתה בשתי מדליות באליפות פאן אמריקה. כסף במרוץ הנקודות וזהב במרוץ הסקרטץ'.

ב-2015 הגנה סיירה על תוארה כאלופת קובה בכביש. בתחום המסלול, זכתה בשתי מדליות ארד באליפות פאן אמריקה. אחת במרוץ הנקודות והשנייה במרוץ הסקרטץ'.

ב-2016, הגנה סיירה על תוארה כאלופת קובה בכביש. בנוסף לכך ניצחה את הוואלטה קוסטה ריקה לאחר שניצחה שני קטעים במרוץ, סיירה גם ניצחה את קטגוריית הנקודות וההרים. לאחר מכן ניצחה סיירה את הטור של ברטאן וגם את קטגוריית הנקודות ושני קטעים. היא נכללה בסגל קובה לאולימפיאדת ריו בכביש, וסיימה במקום ה-28. במסלול, זכתה סיירה במדליית ארד באליפות העולם במרוץ הנקודות כשמקדימות אותה הפולניה קטרזינה פאוולובסקה (זהב) והקנדית יסמין גלייסר (כסף). באליפות פאן אמריקה זכתה סיירה בשתי מדליות, כסף במרוץ הנקודות וארד במרוץ הסקרטץ'. באליפות פאן אמריקה בכביש, זכתה סיירה במדליית הכסף.

ב-2017, הצטרפה סיירה לקבוצת הנשים של אסטנה. היא ניצחה את אליפות קובה בכביש בפעם הרביעית ובפעם הראשונה את אליפות קובה בנגד השעון. היא ניצחה שוב את הוואלטה קוסטה ריקה, כשהיא מנצחת שלושה קטעים ואת קטגוריית הנקודות וההרים.

ב-2018, סיירה סיימה שנייה באליפות קובה ולא התחרתה במקצה נגד השעון, ובכך לא שמרה על שני התארים שלה כאלופת קובה. היא זכתה במדליית זהב שלישית באליפות פאן אמריקה ובסוף העונה ניצחה את הטור של גואנשי (מרוץ חד יומי)

ב-2019, ניצחה שוב את אליפות קובה בכביש ובנגד השעון. היא ניצחה גם את מרוץ קאדל אוונס דרך האוקיינוס הגדולה לאחר שהקדימה את לוסי קנדי ואמנדה ספראט ב-19 שניות. היא זכתה במדליית ארד במשחקים הפאן אמריקאיים באומניום, שנערכו בלימה, פרו.

קישורים חיצוניים
----------------

ויקישיתוף מדיה וקבצים בנושא **ארלניס סיירה** בוויקישיתוף

* ארלניס סיירה, באתר olympedia.org
* ארלניס סיירה, באתר Cycling Archives

הערות שוליים
------------

1. ↑  Cadel Evans Great Ocean Road 2019 | WE, procyclingstats.com
כותרת התמונה: "האזור שהתנגד לרומאים בשנת 238 לפנה"ס, הנקודות הכתומות הן המושבות הפיניקיות באי
**ברבג'יה** (Barbagia) או בסרדית: Barbàgia או Barbaza, הוא אזור הררי שומם המשתרע במרחבים של רכס הרי הג'נרג'נטו (Gennargentu) במרכז סרדיניה. שטח האזור הוא 1,300 קמ"ר ובו 50,000 תושבים.

שמו של האזור מקורו מהשורש הרומאי ברברים והוא נבע מהתנגדות תושביו לשלטון הרומאי. אזור זה היה האחרון באי שקלט את ההשפעות של התרבות הלטינית. המונח ברברי ניתן על ידי בני רומא לתושבים שלא דברו בניבים לטיניים וכאלה היו בני מרכז האי.

אזורים וערים
------------

אזור ברבג'יה מחולק לארבעה אזורי משנה:

* הצפוני - **ברבג'יו העליונה** : Barbagia di Ollolai או Barbagia Superiore
* המזרחי - **מנדרוליסאי**: Mandrolisai
* הדרומי - נקראת **ברבג'יו המרכזית** : Barbagia di Belvì או Barbagia Centrale.
* דרומית יותר - נקראת **ברבג'יו התחתונה** : Barbagia di Seulo Barbagia inferiore

יש המכנים אזור מזרחי יותר על יד אוליאסטרה (Ogliastra) בשם :Barbàgia Trigònia.

האזור נכלל ב נפת נואורו הערים המוכרות בו הן: אולצי (Olzai
Aritzo Gavoi, Ollolai, Fonni, Lodine, Desulo, Tonara, Orani, Orgosolo ,Oliena, Mamoiada, Belvì, Seulo, Teti (NU)|Teti, Austis, Tiana. 

ערים אלו בעלי אופי מיוחד אשר יש לו השפעה על שפתם ועל תרבותם של תושבי המקום.

מסורת הטורפוס
-------------

דגם במוזיאון
באזור קיימות מסורות עתיקות אשר חודשו במטרה לעודד תיירות. אחת מהן היא ה הקרניבל באורוטלי (CARNIVAL IN OROTELLI) של הטורפוס thurpos. הוא חודש בשנת 1979 אחרי שהופסק במלחמת העולם השנייה. הטורפוס הן קבוצות מאורגנות של 20 עד 30 מבוגרים הצועדים יחד בלבוש שחור, בממנה מאורגן תוך הצגת מופע תאטרלי. הם חובשים לראשם בַּרְדָּס שחור, המכונה su gabbanu, העשוי מצמר מחוספס, אשר במקור נועד להגן על הרועים מפני הקור. הפנים צבועים בשחור אשר מקורו בשעם שרוף. הצבע השחור הוא השולט בקרניבל: הכיסוי ראש, הפנים והבגדים - הכל בשחור. הטורפוס נושאים על זרועותיהם או על כתפיהם פעמונים של פרות מרעה במספר ניכר וכבדים למשא. מתחת לגלימה הם לובשים בגדי משי ולרגליהם מגפים שחורות. במרוצת הקרניבל חשים תושבי המקום בהתרחשות אידוע חריג אשר מקורו במיתוס היסטורי המנציח טקס פולחני עתיק. צוותי הטורפוס מוזמנים לשמחות ואף להלוויות ותורמות לטקסיות האירוע.

הם נוהגים לצאת בסוף החורף בשלשות: זוג המתנהג כמו צמד שוורים ואחד המכוון אותם במושכות. הם נעצרים בדרך, פונים למסבאות ומבקשים משקה. במסגרת ההצגה הם משחקים את תפקיד הנפח הבודק את חוזק פרסתם - דבר המסמל את מר גורלם של האיכרים באזור.

קישורים חיצוניים
----------------

ויקישיתוף מדיה וקבצים בנושא **ברבג'יה** בוויקישיתוף
* CARNIVAL IN OROTELLI
* רדיו ברבג'יה ונואורו
* אתר תיירות לאזורים : רברג'יה ונואורו
* ברבג'יה מאנדרוליסאי קהילה הררית מספר 12
* מקהלת ברבג'יה ונואורו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558622505171
* BnF: cb123013570 (data)
* LCCN: sh92003097
* NKC: ge559382
* VIAF: 239644863
* WorldCat (עם VIAF): 239644863

 |
**גנון** (שם מדעי: *Gorgasia*) הוא סוג של צלופח ממשפחת הקונגריים. הגנון הוא אחד משני המינים בתת-משפחת צלופחי הגן. גנונים חיים כמעט בכל האוקיינוסים הממוזגים, כשרובם מרוכזים באוקיינוס השקט ובאוקיינוס ההודי, ומעט מינים חיים באוקיינוס האטלנטי. גנונים חיים גם בים האדום, כשמין אחד, גנון זקוף, חי בישראל. גנונים ניזונים מפלנקטון וידועים בעיקר בהתנהגותם האופיינית, של יצירת "גני צלופחים", קבוצת צלופחים שנראים כאילו הם שתולים באדמה כמו אצות, ומרחוק אפשר לטעותם לקבוצת אצות. גנונים שונים נבדלים מאוד בצבעם ובצורתם זה מזה.

מינים
-----

הסוג גנון מכיל כ 14 מינים:

* *Gorgasia barnesi*
* *Gorgasia cotroneii*
* *Gorgasia galzini*
* *Gorgasia hawaiiensis*
* *Gorgasia inferomaculata*
* *Gorgasia japonica*
* *Gorgasia klausewitzi*
* *Gorgasia maculata*
* *Gorgasia naeocepaea*
* *Gorgasia preclara*
* *Gorgasia punctata*
* גנון זקוף (*Gorgasia sillneri*) - ידוע גם כ**גנון אילתי**, חי בישראל במפרץ אילת
* *Gorgasia taiwanensis*
* *Gorgasia thamani*

קישורים חיצוניים
----------------

ויקישיתוף מדיה וקבצים בנושא **גנון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |
**מודל הראשונים** (באנגלית: **Rishon Model**), הוא ניסיון להציג תאוריה שלפיה הפרמיונים (קווארקים ולפטונים) אינם חלקיקי יסוד (כלומר בלתי ניתנים לחלוקה), אלא הם מורכבים מחלקיקים קטנים יותר. חיים הררי שהציע את המודל כינה את התת-חלקיקים האלה בשם העברי **ראשונים**.

היסטוריה
--------

"מודל הראשונים", הנקרא גם מודל הפְּרֶאוֹנִים של הררי ושופ, הוצע לראשונה בשנת 1979, באופן בלתי תלוי, על ידי חיים הררי ומיכאל שופ. המודל הורחב ב-1981 ידי הררי ומי שהיה אז תלמידו נתן זייברג.
  
המודל הוצע כמענה לתמיהה על כך שבניסויים התגלו מספר רב של קווארקים ולפטונים מסוגים שונים. בניסוחו של הררי במאמר: "הגילוי של לפחות 6 סוגים של קווארקים ושל 5 (ואולי 6) סוגי לפטונים מביא להשערה שחלקיקים אלו הם בעלי מבנה פנימי כלשהו. זה פשוט אינו סביר שקיימים 20 חלקיקי יסוד שונים".

המודל
-----

על פי המודל הקווארקים והלפטונים אינם חלקיקים יסודיים אלא יש להם מבנה פנימי המורכב מצרופים שונים של שני חלקיקי יסוד "אמיתיים" בלבד, אותם הררי כינה "ראשונים". שני ה"ראשונים" הם: חלקיק T שהוא בעל מטען חשמלי חיובי של שליש e, וחלקיק V שאין לו מטען חשמלי. הסימונים T ו V נובעים מהאיות האנגלי של המלים העבריות תוהו ובוהו, מצב היקום עם בריאתו.
לחלקיקים אלה מקבילים שני חלקיקי אנטי חומר. חלקיק אנטי חומר T שהוא בעל מטען חשמלי שלילי של שליש e, וחלקיק אנטי חומר V שאין לו מטען חשמלי.   
כל אחד מסוגי הלפטונים והקווארקים בנוי מצירוף ייחודי של 3 "ראשונים". לדוגמה קווארק למעלה בנוי משני חלקיקי T וחלקיק V לכן נהוג לסמנו (TTV).  
גם הבוזונים (שהם החלקיקים נושאי הכוחות לפי המודל הסטנדרטי) בנויים מצרופים ייחודיים של שישה "ראשונים". לדוגמה הבוזון  W+ בנוי משלושה חלקיקי T ושלושה חלקיקי V לכן נהוג לסמנו (TTTVVV).

|  |
| --- |
| **תכולת ראשונים של הפרמיונים והבוזונים** |
| החלקיק | תכולת ראשונים |
| פוזיטרון | TTT |
| נייטרינו (של אלקטרון) | VVV |
| שלושת הגוונים של קווארק למעלה | TTV,TVT,VTT |
| שלושת הגוונים של קווארק למטה | TVV,VTV,VVT |
| אלקטרון | TTT |
| אנטי-נייטרינו (של אלקטרון) | VVV |
| שלושת הגוונים של אנטי-קווארק למעלה | VTT,TVT,TTV |
| שלושת הגוונים של אנטי-קווארק למטה | VVT,VTV,TVV |
| הבוזון  W+ | TTTVVV |
| הבוזון  W- | TTTVVV |
|

מקרא:

* T - ראשון בעל מטען חשמלי חיובי של שליש e.
* V - ראשון חסר מטען חשמלי.
* T - ראשון אנטי חומר בעל מטען מטען חשמלי שלילי של שליש e.
* V - ראשון אנטי חומר חסר מטען חשמלי.

אימות בניסויים
--------------

עד היום אין אימות ניסויי לקיום הפְּרֵאוֹנִים.

ראו גם
------

* פְּרֶאוֹנִים

לקריאה נוספת
------------

* המאמר של שוף מ-1979: Shupe, M. A. (1979). "A Composite Model of Leptons and Quarks". Physics Letters B 86 (1): 87–92.

קישורים חיצוניים
----------------

* "מודל הראשונים" בדף הבית של חיים הררי (באנגלית).
* המאמר המקורי של הררי משנת 1979 (באנגלית).
* המאמר של הררי וזייברג משנת 1981 (באנגלית).

הערות שוליים
------------

1. ↑  נכון לסוף 2012